Diari Oficial de la Generalitat Valenciana


Sumari del DOGV 6364, del 28-09-2010 (2010/10630)

Bases de les proves selectives per a la provisió de dues places de conserges del poliesportiu municipal i una d'alguatzil corresponents al grup E, agrupació professional.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6364

Data del DOGV
:   28-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10946


Data del document
:   21-09-2010

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * concurs administratiu

Bases de les proves selectives per a la provisió de dues places de conserges del poliesportiu municipal i una d'alguatzil corresponents al grup E, agrupació professional. [2010/10638]  
Mitjançant Resolució d'Alcaldia de 5 d'agost de 2010 s'han convocat les proves selectives per a les places que a continuació es detallen i d'acord amb les bases següents:  
«Primera. Objecte de la convocatòria  
És objecte d'esta convocatòria la cobertura en propietat pel torn lliure, per mitjà de concurs oposició, de les següents places vacants en la plantilla de personal funcionari de l'Ajuntament, dotades amb els emoluments corresponents al grup E (agrupació professional d'acord amb la nomenclatura de la Llei 7/2007, de 12 d'abril, de l'Estatut Bàsic de l'Empleat Públic):  
- Dues places de conserges del poliesportiu municipal, incloses en l'oferta d'ocupació pública corresponent a l'exercici 2007 amb la classificació i denominació següent:  
Grup: E (agrupació professional)  
Naturalesa: funcionarial.  
Escala: administració especial.  
Subescala: serveis especials. Classe: personal d'oficis.  
Denominació: conserge poliesportiu.  
- Una plaça de subaltern-telefonista, inclosa en l'oferta d'ocupació pública corresponent a 2010 amb la classificació i denominació següent:  
Grup: E (agrupació professional)  
Naturalesa: funcionarial  
Escala: administració general  
Subescala: subaltern  
Denominació: subaltern-telefonista (notificador oficines municipals)  
Segona. Sistema selectiu, normativa d'aplicació, publicitat de la convocatòria  
2.1. El sistema selectiu serà el concurs oposició lliure.  
2.2. El procés selectiu s'ajustarà al que es disposa en les presents bases, i en allò no previst en aquestes per la Llei 7/2007, de l'Estatut Bàsic de l'Empleat Públic; la Llei 30/1984, de 2 d'agost, de Mesures per a la Reforma de la Funció Pública; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de la Funció Pública Valenciana; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local; el Reial Decret 364/1995, de 10 de març; pel qual s'aprova el Reglament General d'Ingrés del Personal al Servei de l'Administració General de l'Estat i de la Provisió de Llocs de Treball i Promoció Professional dels Funcionaris Civils de l'Administració General de l'Estat; i per la resta de les disposicions legals i reglamentàries aplicables.  
2.3. Les bases es publicaran íntegres al Diari Oficial de la Comunitat Valenciana i s'anunciaran al Butlletí Oficial de la Província de València i al Butlletí Oficial de l'Estat, sent aquesta última data la d'inici del termini de presentació de sol·licituds.  
Tercera. Participació en la convocatòria  
A. Requisits dels aspirants  
Per a prendre part en l'oposició serà necessari:  
- Ser espanyol/a o d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establerts en la llei estatal que regula aquesta matèria.  
- Tindre complits 16 anys d'edat, i no excedir l'edat màxima de jubilació forçosa.  
- Estar en possessió del títol de certificat d'escolaritat o titulació equivalent. La càrrega de provar l'equivalència entre la titulació a què es refereix aquest punt, haurà d'acreditar-se per l'aspirant aportant el corresponent certificat de l'administració competent en matèria d'educació.  
- Estar en possessió del certificat de grau elemental expedit per la Junta Qualificadora de Coneixements de Valencià.  
- No haver estat separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se inhabilitat per a l'exercici de funcions públiques. En el cas de ser nacional d'altre estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedesca, en el seu estat, en els mateixos termes l'accés a l'ocupació pública.  
- No patir malaltia o defecte físic o psíquic que impedisca l'exercici de les funcions pròpies de les places convocades.  
Tots els requisits enumerats en aquesta bases s'hauran de tenir el dia de la finalització del termini de presentació d'instàncies i mantenir-los fins al moment de la pressa de possessió.  
B. Instàncies  
Les instàncies, el model de les quals es facilitarà en l'Ajuntament, seran dirigides al alcalde president i es presentaran en el Registre General de l'Ajuntament de Villanueva de Castellón, en el termini de 20 dies naturals a partir de l'endemà de la publicació de la convocatòria en el Butlletí Oficial de l'Estat.  
Junt amb la instància de participació en el procés selectiu els aspirants, per a ser admesos, hauran d'aportar la documentació relativa als requisits inexcusables per a poder participar en la convocatòria, a saber:  
a) Còpia degudament compulsada del document nacional d'identitat.  
b) Original o fotocòpia compulsada dels títols acadèmics exigits segons la corresponent convocatòria   
c) Declaració jurada de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Declaració jurada de no trobar-se sotmés en causa d'incapacitat.  
e) Documentació acreditativa dels mèrits que hauran de ser valorats en la fase de concurs, mitjançant originals o còpies degudament compulsades.  
f) Justificant d'haver ingressat els drets d'examen, que es fixen en la quantitat de 25 €, en el compte que aquest ajuntament té en La Caixa amb número 0201-4077-95-1075962924, havent d'especificar en el mateix el número de DNI de l'interessat i en el concepte, la plaça a la què opta. L'incompliment d'este requisit no serà esmenable.  
C. Admissió d'aspirants  
Expirat el termini de presentació d'instàncies, mitjançant una Resolució de l'Alcaldia, s'aprovarà la llista provisional d'admesos i exclosos. Dita resolució es publicarà en el Butlletí Oficial de la Província de València (podrà substituir-se amb una notificació individual als interessats), i en el tauler d'edictes de l'Ajuntament, i es concedirà un termini de 10 dies per a esmena de defectes pels aspirants exclosos. No obstant, els errors de fet podran esmenar-se en qualsevol moment, d'ofici o a petició de l'interessat.  
Transcorregut tal termini sense que es formule reclamació, la llista provisional s'entendrà automàticament definitiva. En altre cas, en la Resolució d'Alcaldia que aprove la llista definitiva d'aspirants admesos i exclosos es resoldran les reclamacions que procedisquen i es determinarà el lloc, data i hora de l'inici de les proves. En la mateixa resolució es farà pública la composició del tribunal. Aquesta resolució tindrà el mateix règim de publicitat que la que haja aprovat la llista provisional d'admesos i exclosos.  
Quarta. Tribunal qualificador  
A. El tribunal qualificador, que serà designat per l'alcalde president, estarà constituït de la forma següent:  
President: Un funcionari de la corporació.  
Vocals:  
- Dos funcionaris de la corporació d'igual o superior grup de classificació al de la plaça convocada i amb titulació corresponent a la mateixa àrea de coneixements que l'exigida als aspirants.  
- Un representant del Consell de la Generalitat nomenat per la Direcció General de Cohesió Territorial.  
- Actuarà com a secretari la secretària de la corporació o funcionari que es designe a este efecte, amb veu i vot.  
B. Cada proposta o nomenament de vocal implicarà també la designació d'un suplent amb els mateixos requisits i condicions.  
C. Al tribunal li correspon el desenvolupament i qualificació de les proves selectives, estant vinculat en la seua actuació a les presents bases i no podent aprovar ni declarar que han superat les proves selectives un número superior d'aspirants al de places convocades. Qualsevol proposta d'aprovats que contravinga el que estableix esta norma, serà nul·la de ple dret.  
D. Els membres del tribunal hauran d'abstindre's d'intervindre, notificant-ho a l'autoritat convocant, i els aspirants podran recusar-los quan concórreguen les circumstàncies previstes en l'article 28 de la vigent Llei de Règim Jurídic de les Administracions Públiques i del Procediment Administratiu Comú (LRJAP), o quan hagueren realitzat tasques de preparació d'aspirants en els cinc anys anteriors a la publicació de la convocatòria.  
E. El tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, podent disposar la incorporació als seus treballs d'assessors especialistes, per a aquelles proves que ho requerisquen, limitant-se a l'exercici de les seues especialitats tècniques en base exclusivament a les quals col·laboraran amb el Tribunal amb veu, però sense vot.  
Quinta. Proves selectives  
A. Començament i desenvolupament de les proves selectives.  
Les proves selectives donaran començament una vegada transcorregut almenys un mes després des de la publicació de l'anunci de la convocatòria en el Butlletí Oficial de l'Estat.  
Per al desenvolupament de la fase d'oposició i sempre que les característiques dels exercicis a realitzar ho permeten, el tribunal, procurarà garantir l'anonimat dels aspirants per a la correcció de les proves realitzades.  
Les comunicacions corresponents a la convocatòria s'exposaran en el tauler d'anuncis de l'Ajuntament de Villanueva de Castellón.  
Fase de concurs:  
La fase de concurs, que serà posterior a la d'oposició, no tindrà caràcter eliminatori, ni podrà tindre's en compte per a superar les proves de la fase d'oposició. Es realitzarà una vegada finalitzades les proves obligatòries i eliminatòries de la fase d'oposició per a aquells aspirants que hagen sigut avaluats aptes per a totes i cada una d'estes proves.  
La documentació relativa als mèrits a valorar en la fase de concurs haurà de ser aportada junt amb la instància de participació, en sobre tancat.  
Els mèrits al·legats que siguen justificats documentalment pels aspirants en el moment de presentar la instància, seran valorats d'acord amb el barem següent:  
En qualsevol cas, la fase de concurs no podrà superar el 40% de la puntuació màxima possible del total del concurs oposició, i no podran utilitzar-se els mèrits per superar la fase d'oposició.  
En la fase de concurs seran puntuables els següents apartats, amb un màxim possible de 12 punts, distribuïts de la següent manera:  
1. Experiència professional, per serveis prestats en l'administració pública local en llocs de treball classificats en el grup E i amb un contingut funcional anàleg al de les places convocades, fins a un màxim de 7 punts, a raó de 0,20 punts per mes complet treballat.  
Aquest apartat haurà d'acreditar-se mitjançant certificat emès per l'òrgan competent de l'administració.  
2. Possessió d'un títol superior a l'exigit en la convocatòria (només es valorarà el títol superior), amb un màxim de 2 punts:  
a) ESO o equivalent: 0,50 punts  
b) Batxiller o equivalent: 0,75 punts  
c) Diplomatura: 1,25 punts  
d) Llicenciatura: 2 punts  
3. Cursos de formació impartits o homologats per l'administració pública i relacionats amb les funcions pròpies de cada plaça convocada, amb un mínim de 20 hores, i un màxim de 2 punts, d'acord amb l'escala següent:  
a) Cursos de 20 a 49 hores: 0,50 punts cadascun  
b) Cursos de 50 a 100 hores: 0,75 punts cadascun  
c) Cursos de més de 100 hores: 1 punt cadascun  
4. Coneixements de valencià superior a l'exigit en la convocatòria, amb un màxim d'1 punt:  
a) Grau mitjà de valencià: 0,75 punts  
b) Grau superior de valencià: 1 punt  
Fase d'oposició:  
La fase d'oposició constarà de les proves següents:  
Primer exercici: de caràcter obligatori i eliminatori.  
Consistirà en un exercici tipus test de 25 preguntes, a desenvolupar en el termini màxim de 45 minuts. Cada pregunta tindrà 4 respostes alternatives de les quals només una serà correcta. El temari de referència serà el comprés en l'annex (part general i especial).  
Cada pregunta contestada erròniament, tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent  
Puntuació = (nombre encerts) - (nombre errades/3) ) x 10  
 (nombre preguntes)  
La valoració d'este exercici serà de 0 a 10 punts, i serà necessari obtindre una puntuació mínima de 5 punts per a superar-lo.  
Segon exercici: de caràcter obligatori i eliminatori.  
Consistirà en el desenvolupament d'un o diversos supòsits pràctics plantejats pel tribunal qualificador, en un termini de temps que es determinarà abans de la realització de les proves.  
En este exercici es valorarà la formació general, el domini tècnic de l'aspirant sobre el temari, els coneixements específics sobre la matèria i la capacitat de resposta davant de circumstàncies eventuals del treball.  
La valoració de l'exercici serà de 0 a 10 punts, sent necessari obtindre una puntuació mínima de 5 punts per a superar-lo.  
B. Qualificació dels exercicis  
Els exercicis seran eliminatoris i serà necessari aconseguir la meitat de la puntuació establerta a cada un d'ells en l'apartat anterior per a ser aprovat.  
El nombre de punts que podran ser atorgats per cada membre del tribunal en cada un dels exercicis serà el màxim establert per a cada un d'ells.  
La puntuació de la fase d'oposició serà la suma dels exercicis realitzats.  
Les qualificacions seran adoptades sumant les puntuacions atorgades pels distints membres del tribunal i dividint el total pel nom d'assistents d'aquell, sent el quocient la qualificació de l'exercici. No seran tingudes en compte aquelles valoracions que disten entre si més de quatre punts.  
C. Qualificació definitiva  
L'orde de qualificació definitiva estarà determinat per la suma de les puntuacions obtingudes en els distints exercicis de la fase d'oposició i en la fase de concurs.  
Sexta. Relació de seleccionats, presentació de documents i nomenament  
Acabada la qualificació dels aspirants, el tribunal farà pública la relació de seleccionats, per ordre de puntuació, i no podran sobrepassar estos el nombre de places convocades, i elevarà la dita relació a l'alcalde, a fi de que es duga a terme el nomenament corresponent.  
Una vegada efectuats els nomenaments pertinents per part de l'Alcaldia Presidència, els aspirants seleccionats hauran de prendre possessió en un termini de 20 dies hàbils a comptar des de l'endemà a la data de notificació del nomenament, i en esta cas hauran d'acreditar la seua identitat.  
Les resolucions del tribunal vinculen a l'administració, sense perjudici que esta, si és el cas, puga procedir a la seua revisió, d'acord amb el que preveu els articles 107 i següents de la LRJAP.  
Sèptima. Incidències  
El tribunal queda facultat per a resoldre els dubtes que es presenten, i prendre els acords necessaris per al bon ordre del concurs oposició en tot el no previst en les presents bases, i sempre que no s'oposen a les mateixes.  
Octava. Recursos  
Contra les bases i els actes administratius definitius que se'n deriven, podran els interessats interposar recurs potestatiu de reposició en el termini d'un mes davant l'Alcaldia Presidència de la corporació, comptador des de la publicació, o recurs contenciós administratiu davant del Jutjat del Contenciós Administratiu de la ciutat de València en el termini de dos mesos, sent els dos recursos incompatibles entre sí, tot això d'acord amb allò disposat per la Llei 29/1998, reguladora de la Jurisdicció Contenciosa Administrativa.  
Annex: temari  
1. Part general (comuna per a totes les places convocades)  
Tema 1. La Constitució Espanyola. Estructura i contingut essencial. Drets i deures fonamentals.  
Tema 2. Organització territorial de l'Estat. Principis generals. L'administració local. Les comunitats autònomes. Distribució de competències.  
Tema 3. El municipi. El terme municipal. La població. L'empadronament. Drets dels estrangers.  
Tema 4. Organització municipal. Règim de funcionament dels òrgans municipals. Òrgans necessaris. Òrgans complementaris. Competències municipals pròpies i serveis mínims obligatoris en la Llei 7/1985 de 2 d'abril, Reguladora de les Bases de Règim Local.  
Tema 5. El procediment administratiu. Fases del procediment administratiu. Els interessats en el procediment administratiu. Els drets i deures dels ciutadans en l'àmbit local.  
Tema 6. L'acte administratiu. Classes. Requisits. La notificació de documents administratius.  
Tema 7. L'atenció al públic. Relacions entre les administracions públiques i els ciutadans.   
Tema 8. La presentació d'instàncies i altres documents en les oficines públiques. Registre d'entrada i eixida de documents.  
Tema 9. Prevenció de riscos laborals. Principis, obligacions i drets dels treballadors. Riscos laborals. Tècniques de prevenció. Primers auxilis.  
Part especial per a les places de conserges  
Tema 10. Les instal·lacions esportives municipals de Villanueva de Castellón.  
Tema 11. Ordenances fiscals aplicables a les activitats esportives del municipi.  
Tema 12. Tasques de manteniment d'instal·lacions esportives. Útils, ferramentes, màquines i mitjans auxiliars necessaris per a la prestació de serveis de conservació i manteniment d'instal·lacions esportives. Utilització dels mateixos.  
Tema 13. Nocions sobre el manteniment dels centres esportius.  
Tema 14. Normativa bàsica d'instal·lacions esportives i equipament esportiu en l'àmbit de la Comunitat Valenciana. Llei 4/1993, de 20 de desembre, de l'Esport de la Comunitat Valenciana.  
Part especial per a la plaça de subaltern-telefonista  
Tema 10. Normes i criteris d'aplicació per a la comunicació d'oficis i notificació de resolucions administratives.  
Tema 11. La invalidesa de l'acte administratiu. Els serveis d'informació i reclamació administrativa.  
Tema 12. Dades especialment protegides per la Llei Orgànica 15/1999, de 13 de desembre, de Protecció de Dades de Caràcter Personal.  
Tema 13. Maneig de màquines reproductores, enquadernadores, destructores i altres anàlogues. Manteniment bàsic d'instal·lacions públiques.  
Tema 14. Custòdia d'instal·lacions públiques en general: locals i mobiliari. Control d'accessos. Obertura i tancament d'edificis i locals."  
El que es publica per a general coneixement.  
Villanueva de Castellón, 21 de setembre de 2010.- L'alcalde president: Alfred Gregori i Puig.